[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.2.2006

COM(2006) 53 végleges

2003/0300 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapjána Tanács közös álláspontjának az Európai Parlament általi, az alábbi javaslat vonatkozásában tett módosításairól

AZ EURÓPAI PARLAMENT ÉS A TANÁCS IRÁNYELVE az energia végső felhasználásának hatékonyságáról és az energiaszolgáltatásról (valamint a 93/76/EGT) COM (2003) 739 végleges és a C6-0298/2005-2003/0300 (COD) tanácsi irányelv hatályon kívül helyezéséről)

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0300 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapjána Tanács közös álláspontjának az Európai Parlament általi, az alábbi javaslat vonatkozásában tett módosításairól

AZ EURÓPAI PARLAMENT ÉS A TANÁCS IRÁNYELVE az energia végső felhasználásának hatékonyságáról és az energiaszolgáltatásról (valamint a 93/76/EGT) COM (2003) 739 végleges és a C6-0298/2005-2003/0300 (COD) tanácsi irányelv hatályon kívül helyezéséről)

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság véleményezni köteles az Európai Parlament által második olvasat során tett módosítási javaslatokat. A Bizottság az alábbiakban véleményt nyilvánít a Parlament módosítási javaslatairól.

2. ELőZMÉNYEK

a) A bizottsági határozat időpontja: 2003.12.10.

b) A Parlament és a Tanács felé történt továbbítás időpontja: 2003.12.11.

c) A Régiók Bizottsága által adott vélemény időpontja: 2004.06.17.

d) Az Európai Gazdasági és Szociális Bizottság által adott vélemény időpontja: 2004.10.28.

e) A parlamenti első olvasat során kialakított vélemény időpontja: 2005.06.07.

f) A Tanácson belüli politikai megállapodás időpontja: 2005.06.28.

g) A közös álláspont elfogadásának időpontja: 2005.09.23.

h) A második olvasat során hozott vélemény időpontja: 2005.12.13.

3. A JAVASLAT CÉLJA

A javaslat célja az energiahatékonyság és az energiaszolgáltatás elősegítése és ezek számára piacok kialakítása a környezetvédelemhez és az energiaellátás biztonságához való hozzájárulásuk céljából.

A javaslat kidolgozásának célja, hogy megszüntesse azokat a tájékoztatási, pénzügyi, intézményi és egyéb akadályokat, amelyek a minden tagállamban lehetséges jelentősebb energiamegtakarítást gátolják. Ennek eléréséhez a következő területekre vonatkozó követelményeket ír elő: tájékoztatás javítása; az energiaszolgáltatók és az energiahatékonyság minősítésének és akkreditációjának javítása; energiamegtakarításra vonatkozó pénzügyi eszközök támogatása; díjszerkezet fejlesztése; jobb finanszírozási mechanizmusok; az energiahatékonyság-vizsgálat javítása; valamint a fogyasztásmérés és a számlázás javítása. A lehető legteljesebb körű végrehajtás érdekében az irányelvben egységes éves energiamegtakarítási célkitűzést, valamint a közszektor számára az energiamegtakarítást illető kötelezettségeket határoztak meg. Ezenkívül kötelezik az energiaforgalmazókat és elosztókat, hogy ügyfeleik számára energiaszolgáltatást nyújtsanak, és javítsák az energiafelhasználás hatékonyságát. Az energiahatékonyság területén elért eredmények mérésére és jelentésekre vonatkozóan az irányelv egységes mérési- és jelentéskészítési módszert is előír a tagállamok számára.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1. A Bizottság által elfogadott módosítások

A Bizottság teljes egészében elfogadja az Európai Parlament által elfogadott mind a negyvenkilenc módosítást. Ezek az Európai Parlament és a Tanács között a második olvasatra létrejött kompromisszumcsomag eredményeként születtek. A módosítások összhangban vannak a Bizottság javaslatának célkitűzéseivel, és sikerrel vezetnek be olyan kötelező elemeket, amelyek kompenzálják a kötelező energiamegtakarítási célkitűzés , valamint a közszektorra vonatkozó külön célkitűzés hiányát.[1]. A kompromisszumcsomag elfogadását elősegítette a nemzeti energiahatékonysági cselekvési terveknek és az ezekhez kapcsolódó kötelező jelentési követelményeknek a (4. cikk, 2) bekezdéséről szóló) 73., illetve a (14. cikk, 2 bekezdéséről szóló) 84. módosítás felhasználásával történő bevezetése. Ezenkívűl a közszektorra vonatkozó kötelező követelményeknek a (5. cikk 1) bekezdésének második albekezdéséről szóló) 75. módosítás felhasználásával történő bevezetése elfogadhatóbbá tette a Bizottság számára a kompromisszumos javaslatot.

A közös álláspont módosításai főként az alábbiakra vonatkoznak:

- A cikkekben, különösen a 4., 5. és 6. cikkben előírt bizonyos feltételek pontosítására szolgáló új preambulumbekezdések, amelyekben megállapításra kerülnek a megtakarítási célkitűzések, a közszektorra vonatkozó kötelezettségek és az energiaforgalmazókra, illetve az energiaelosztó társaságokra vonatkozó kötelezettségek.

- Fogalommeghatározások (3. cikk), amelyek – noha csak kis mértékben – kiterjesztik az irányelv alkalmazási körét.

- Időközi megtakarítási célkitűzés bevezetése az irányelv alkalmazásának harmadik évére vonatkozóan, amelyről az első nemzeti energiahatékonysági cselekvési tervben 2007. június 30-ig a tagállamoknak az időközi célkitűzések és az általános megtakarítási célkitűzés elérése tekintetében elért eredményeikről szóló áttekintéssel együtt kell beszámolni.

- Rendszeres és szigorú jelentési kötelezettségek a tagállamok és a Bizottság részéről (14. cikk), beleértve a közszektorban folytatott tevékenységet is (10. preambulumbekezdés b) pontja).

- Az energiahatékonyság javításának mérésére szolgáló rendszer fejlesztése (15. cikk, valamint I., III. és IV. melléklet).

- Az energiaátalakító piacokról és alpiacokról tájékoztató jellegű lista bevezetése, amelyekre vonatkozóan referenciapontok kerülhetnek kidolgozásra ( IVa. melléklet).

- Az ingatlanok energiahatékony vásárlására, bérlésére, helyettesítésére és átalakítására vonatkozó kötelezettségek bevezetése a közszektorban (V. melléklet).

5. KÖVETKEZTETÉS

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.

[1] Emlékeztetünk rá, hogy a Bizottság azon az alapon utasította vissza a közös álláspontot, hogy abban nem szerepelt kötelező megtakarítási célkitűzés, illetve a közszektor számára külön megtakarítási célkitűzés.